स्टकहम , 9 अक्टबरःआमेरिकानि मुंदांखा आइजो खन्थाइगिरि लुइस ग्लकखौ 2020 माइथायनि थुनलाइयारि नबेल बान्थानि थाखाय सायख'बाय । सुइडिज एकाडेमिनि अरायथा नेहाथारि मेटस माल्मआ 8 अक्टबरखालि स्टकहमआव बे थुनलाइयारि बान्थानि थाखाय लुइस ग्लकनि मुंखौ फोसावदों । 1943 माइथायाव निउयर्कआव जोनोम मोन्नाय लुइस ग्लकआ केमब्रिज आरो मेसासुसेटसनि थागिरि । उदां महरै खन्थाइ लिरनायनि अनगायैबो लुइस ग्लकआ येल निउ हेभेन आरो कानेक्टिकट इउनिभार्सिटियाव इंराजी बिफानयाव प्रफेसार महरै खामानि मावो । बिथाङा बेनि सिगां पुलित्जरखौ लाफानानै गुबुन गोबां गोजौ थाखोनि मान गोनां थुनलाइयारि बान्था मोन्नो हाखांबाय । मख'जाथावदि , लुइस ग्लकआ 1968 आव पस्टबार्न खन्थाइजों गावनि खन्थाइ लिरनाय हुदाखौ जागायदोंमोन आरो बियो खम समनि गेजेरावनो आमेरिकानि थुनलाइयारि फोथाराव गुवारै जायगा आवग्रिदोंमोन । लुइस ग्लकनि बयनिख्रुइबो अन्सायजासिन्नाय खन्थाइफोरनि गेजेराव डि वाइल्ड आइरिस खन्थाइआ मोनसे । बे खन्थाइखौ 1992 आव सेबखांनाय जादोंमोन । 
आमेरिकानि खन्थाइगिरि लुइस ग्लकनो थुनलाइयारि नबेल बान्था